[- ευ]σεβεια και εγκρατεια κατα πασας τας διατριβας εγκρατης δε μαλιστα εστιν ος αν γλωσσης εγκρατης ηι. και μητε εαυτους επα[ι]νωσιν μητε των πελας ψεγωσιν περι μηδενος κενογ γαρ εστιν και πειρασθαι μαλλον τους πελας επαινειν και μη ψεγειν κατα παντα τροπον. ταυτα δε ποιουντες εαυτους αυξουσι και τους πελας ανακτωνται παραβαινοντες δε ταυτα ακλεεστεροι τε γινονται και τοις πελας απεχθονται. οι δ αν εαυτους επαινωσιν τους δε πελας ψεγωσιν φιλοτιμοτερον διαπρατονται βουλομενοι παρα τους λοιπους εγλαμψαι πολυ δε μαλλον βλαπτου[σι] εαυτους. πρεπει δε αλληλους θαυμαζειν και τα αλληλων διδαγματα παραδεχεσθα[ι]. ταυτα δε ποιουντες πολυμαθεστεροι εσονται παραδιδοντες αλληλοις οσα εκαστος αυτων επισταται. και τοις ταυτα επ[α]σκουσι ταυτα μη οκνειν λεγειν ινα δειαμεινωσιν δια παντος ευσεβουντες.
Arachosia — Alexandria in Arachosia (Kandahar) — mid-3rd c. BC — CRAI 1964.126-134 & 134-140 — Merk.-Staub., Jenseits Euphrat 201, Edikt XII
 mid-3rd c. BC 